《雪中俞仲渊寄诗见怀次韵》
元代·方回

客囊单乏去途悠，欲诣高人未有由。
如许江山明霁雪，与谁诗有共危楼。
忽惊天外来双鲤，自笑人间寄一鸥。
舟滞楫胶肯予相，官河冰解即乘流。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。